Document ID: /roh_data/filtered/swiss_laws_in_ROHinterleaved.jsonl.gz/24150

This text was translated from DE into Rumantsch Grischun.

Die Strafbehörden achten in allen Verfahrensstadien die Würde der vom Verfahren betroffenen Menschen. Sie beachten namentlich:a. den Grundsatz von Treu und Glauben;b. das Verbot des Rechtsmissbrauchs;c. das Gebot, alle Verfahrensbeteiligten gleich und gerecht zu behandeln und ihnen rechtliches Gehör zu gewähren;d. das Verbot, bei der Beweiserhebung Methoden anzuwenden, welche die Menschenwürde verletzen.

En tut ils stadis da la procedura respectan las autoritads penalas la dignitad da las persunas ch’èn pertutgadas da la procedura. Ellas resguardan cunzunt:a. il princip da la buna fai;b. il scumond da l’abus da dretg;c. la maxima da tractar en moda eguala e gista tut las persunas ch’èn participadas a la procedura e da las conceder l’attenziun giuridica;d. il scumond d’applitgar – per la registraziun da las cumprovas – metodas che violeschan la dignitad umana.